Səhər-səhər (Əhməd Cavad)
Yarın bağçasında güllər açılıb, 
Bülbüllər ötüşür, gəl səhər-səhər! 
Çarhovuz başında bir telli sənəm 
Baxıb güzgülənir, bil səhər-səhər!

Güllərin üstündə parlayan şehdi, 
Qəlbimdən keçənlər nə sərin mehdi! 
Gözümə görükən qövsü-qüzehdi, 
Hicran qubarını sil səhər-səhər!

Çətirli ağaclar sanki ormandı,
Həyat göz qırpımı, ömür bir andı! 
Cavad, düşündüm ki, bu nə fərmandı, 
Danış səhər-səhər, gül səhər-səhər! 
XX əsrin şeirləri